بو گون بروکسلده شرق طرفداشلیغی سامیتی کئچیریلیر.
پوبلیکا. آذ خبر وئریر کی، سامیتده آذربایجان پرزیدنتی ایلهام علیئو ده ایشتیراک ائدیر.
سامیت گلوبال مسئلهلرله یاناشی، داغلیق قاراباغ موناقیشهسی کونتکستینده ده دقت چکیر. آرتیق دونن سامیت چرچیوهسینده آذربایجان لیدری ایله گؤروشن ناتو باش کاتیبی یئنس ایستولتنبرگ قاراباغلا باغلی آچیقلامالار وئردی.
ارمنیستان پرزیدنتی سرژ سرکیسیان دا سامیتده ایشتیراک ائدیر. سرکیسیانین بروسسئله سفری داها چوخ آوروپا اتفاقی و ارمنیستان آراسیندا سازیشیم ایمضالانماسینا حسابلانیب. لاکین روسییانین تضییقلری فونوندا بونون باش توتاجاغی احتیمالی ضعیفدیر.
سرکیسیانین بو گون بروسسئلده آذربایجانین اراضی بوتؤولویونه مجبور دستک وئرجیی احتیمالی ایسه بؤیوکدور. صحبت ساممیتده قبول ائدیلهجک قتنامهدن گئدیر.
معلوماتلارا گؤره، قتنامهنین ایکینجی بندینده اراضی بوتؤولویونه دستک پونکتو یئر آلاجاق و شرق طرفداشلیغی اؤلکهلرینین اراضی بوتؤولویونون دستکلندیی قئید اولوناجاق. آی-نین اساس هدفی سون دؤورلر آوروپادا کاتالونییادان باشلایان سئپاراتیزمین قارشیسینین آلینماسیدیر. لاکین بو، هم ده شرق طرفداشلیغی اؤلکهلریندن آذربایجانین، اوکراینانین و گورجوستانین دا اراضی بوتؤولویونون دستکلهنمهسیدیر.
ائرمنیستان مئدیاسی یازیر کی، بو، ایروانا قارشی بؤیوک زربه اولاجاق.
«بو، شرق طرفداشلیغی ساممیتینده آوروپا اتفاقی ایله یئنی سازیش ایمزالاماغا هازیرلاشان ائرمنیستانا بؤیوک زربهدیر»، - «ژاماناک» قزئتی یازیب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab